Document ID: 32004R1461

KOMISIJOS REGLAMENTAS (EB) Nr. 1461/2004
2004 m. rugpjūčio 17 d.
nukrypstantis nuo Reglamento (EB) Nr. 1520/2000 dėl jo 14 straipsnyje nustatytų tam tikrų sumų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. gruodžio 6 d. Tarybos reglamentą (EB) Nr. 3448/93, nustatantį prekybos tvarką, taikomą tam tikroms iš perdirbtų žemės ūkio produktų pagamintoms prekėms (1), ypač į jo 8 straipsnio 3 dalies pirmąją pastraipą,
kadangi:
(1)
Iš valstybių narių gautų pranešimų paaiškėjo, kad išmokos iš 2000 m. liepos 13 d. Komisijos reglamento (EB) Nr. 1520/2000, nustatančio bendras išsamias eksporto grąžinamųjų išmokų už tam tikrus žemės ūkio produktus, eksportuojamus kaip į Sutarties I priedą neįtrauktos prekės, skyrimo sistemos taikymo taisykles ir tokių grąžinamųjų išmokų sumos nustatymo kriterijus (2), 14 straipsnio 1 dalies pirmojoje pastraipoje nurodyto rezervo nuo biudžetinių metų pradžios iki 2004 m. gegužės 1 d. yra didesnės nei ankstesniais biudžetiniais metais.
(2)
Tam, kad toks padidėjęs rezervo naudojimas nežlugdytų prekybos, nes tai gali turėti poveikio tuo rezervu besinaudojantiems operatoriams, nukrypstant nuo Reglamento (EB) Nr. 1520/2000 14 straipsnio 1 ir 3 dalių nuostatų, reikia padidinti tose nuostatose einamiesiems biudžetiniams metams nustatytas sumas.
(3)
Šiame reglamente numatytos priemonės atitinka Horizontalių klausimų, susijusių su prekyba į Sutarties I priedą neįtrauktais perdirbtais žemės ūkio produktais, vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EB) Nr. 1520/2000 14 straipsnio 1 ir 3 dalių nuostatų, biudžetiniams metams, kurie baigiasi 2004 m. spalio 15 d.:
1)
1 dalies pirmojoje pastraipoje nurodyto bendro rezervo riba padidinama iki 45 milijonų eurų.
2)
3 dalies antrojoje pastraipoje nurodyta suma padidinama iki 35 milijonų eurų.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. rugpjūčio 17 d.

Labels: 15